Nordjyllands Politi betragter det grove indbrud som et rambuktyveri. Forretningen ligger på Skomagergade i Nibe, og klokken godt 02:00 bryder tre gerningsmænd ind gennem et butiksvindue med en rendegraver. De stjæler ure og smykker. Politiet har endnu ikke noget kendskab til gerningsmændene. Eneste signalement lyder på at gerningsmændene havde sorte hættetrøjer på. Rendegraveren havde de tidligere på natten stjålet på en byggeplads i Skalhøje ved Nibe. Nordjyllands Politi vil gerne i kontakt med folk, der har set noget mistænkeligt omkring gerningstidspunktet. Telefonnummer 96301448.
Tre hætteklædte mænd brød natten til tirsdag ind i en guldsmedeforretning i Nibe med en rendegraver